Litokaira

Litokaira on Oulun ja Lapin läänien raja-alueella Iin, Ranuan ja Pudasjärven kuntien alueella sijaitseva Natura-alue. Sen kokonaispinta-ala on 30 382 hehtaaria, josta 29 482 hehtaaria on maa-alueita ja loput 900 hehtaaria vesistöjä. Alue muodostuu vuonna 1988 perustetusta Lapiosuon–Ison Äijönsuon soidensuojelualueesta, Puolakkavaaran harjujensuojelualueesta ja Karhusaaren aarnialueesta sekä muista suojelullisesti arvokkaista kohteista. Tyypiltään Litokaira edustaa Pohjanmaan aapasuoluontoa, ja se on koko Euroopan suurin luonnontilassa säilynyt napapiirin eteläpuolinen suometsäerämaa.

Alueella elää karhuja, susia ja monia uhanalaisia lintuja kuten ampuhaukka.

Lähteet

 www.metsa.fi — Litokairan ja Olvassuon Natura-alueiden epifyyttijäkäläselvitys 3.11.2003 (PDF) 

Iin luonto
Suomen Natura-alueet
Pudasjärven luonto
Ranuan luonto
Pohjois-Pohjanmaan luonnonsuojelualueet
Lapin maakunnan luonnonsuojelualueet